Wolf matematika mukofoti. Wolf matematika mukofoti () — Isroildagi Wolf jamgʻarmasi tomonidan matematiklarga beriladigan mukofot. Bu mukofot Wolf jamgʻarmasi tomonidan taʼsis etilgan va 1978-yildan beri berib kelinayotgan olti Wolf mukofotining biridir: jamgʻarma qishloq xoʻjaligi, kimyo, tibbiyot, fizika va sanʼat boʻyicha ham mukofot beradi 2013–2014-yillarda oʻtkazilgan soʻrovda Wolf matematika mukofoti Abel mukofoti va Fields medalidan keyingi uchinchi eng nufuzli xalqaro matematika mukofoti deb topildi. Abel mukofoti taʼsis etilguniga qadar Wolf mukofoti „Matematika boʻyicha Nobel mukofoti“ga eng yaqin ekvivalent hisoblangan, chunki Fields medali toʻrt yilda bir marta va faqat 40 yoshgacha boʻlgan matematiklarga beriladi.